open-index/open-wikipedia-markdown huggingface dataset:
Puheposti

**Puheposti** tai **vastaaja**  on ohjelmiston toiminto, jonka avulla voi jättää ja kuunnella ääniviestejä sekä välittää niitä eteenpäin, kun vastaanottaja ei ole vastannut puhelimeen. Puhelut voidaan ohjata vastaajaan manuaalisesti tai automaattisesti. Soittajaa kehotetaan jättämään viesti, ja vastaanottaja voi hakea sen myöhemmin.

Puhepostia voidaan käyttää henkilökohtaisiin puheluihin, ja yrityksille on olemassa monimutkaisempia järjestelmiä asiakaspyyntöjen käsittelyä varten. Termiä käytetään myös laajemmin kuvaamaan mitä tahansa järjestelmää, jolla välitetään tallennettuja televiestinnän ääniviestejä.

## Katso myös

* Puhelinvastaaja

## Lähteet
Emil Välilä

**Emil Välilä** (s. 7. marraskuuta 2003 Ljungby, Ruotsi) on suomalainen jääkiekkoilija, joka pelaa Mestis-joukkue Tutossa. Hän on pelipaikaltaan keskushyökkääjä, mutta Välilä osaa pelata myös laidassa.

## Ura
Välilä syntyi ja kasvoi Ruotsissa. Hänen kasvattajaseuransa on IF Troja-Ljungby. Hän voitti kaudella 2018–2019 seuran U16-joukkueen sisäisen piste- ja maalipörssin tehoilla 18+15=33. Kaudeksi 2020–2021 Välilä siirtyi Suomeen ja Tapparan U18-joukkueeseen. Kaudella 2022–2023 hän voitti seurassa U20 Suomen-mestaruuden.

Kaudeksi 2023–2024 Välilä siirtyi KooKoon U20-joukkueeseen. Hän jakoi 19 osumallaan joukkueen sisäisen maalipörssin toisen sijan Niilo Suvannon kanssa edellään Simo Heinonen. Elokuussa 2024 Välilä teki KooKoon kanssa vuoden mittaisen SM-liigasopimuksen. Hänet nimettiin kaudeksi 2024–2025 joukkueen varakapteeniksi. Välilä oli tehoilla 20+19=39 KooKoon paras maalintekijä ja toiseksi paras pistemies Manu Mäkelän jälkeen. Hän jakoi koko U20 SM-sarjan maalipörssin yhdeksännen sijan Jokereita ja Lukkoa edustaneen Juho Keinäsen kanssa. Välilä pelasi ensimmäisen ja kauden ainoaksi jääneen SM-liigaottelunsa 12. lokakuuta 2024 Kiekko-Espoota vastaan. Hänet merkittiin heti KooKoon ykkösketjun oikeaan laitaan Otto Paajasen ja Teemu Engbergin viereen. Välilä sai ottelussa jääaikaa lopulta 8.47 minuuttia.

Välilä siirtyi kaudeksi 2025–2026 vuoden mittaisella Mestis-joukkue Tutoon. Hän teki tulokaskautensa aikana runkosarjassa 49 ottelussa tehot 11+13=24. Välilä oli joukkueen kolmanneksi paras maalintekijä Topi Vuoren kanssa. Hän voitti myös joukkueen sisäisen tehotilaston lukemalla +19. Pudotuspeleissä Välilä pelasi viisi ottelua tehopistein 2+1=3. Joulukuussa 2025 hän teki Tuton kanssa kaksivuotisen jatkosopimuksen.

## Muuta
Välilän pikkuveli Elis pelaa hyökkääjänä Emilin joukkuetoverina Tutossa. Veljesten äiti Riikka Sallinen (os. Nieminen, myös entinen Välilä) on entinen Suomen naisten maajoukkuehyökkääjä ja kaksinkertainen olympiapronssimitalisti, joka on valittu sekä IIHF Hall of Fameen, Hockey Hall of Fameen että aateloitu Suomen Jääkiekkoleijonaksi numerolla 190. Heidänsä Mika Välilä pelasi omalla urallaan hyökkääjänä yhteensä 255 SM-liigaottelua Tapparassa, Jokereissa ja Lukossa. Hän voitti Jokereissa Suomen-mestaruuden vuonna 1992 ja Mikalla oli myös Pittsburgh Penguinsin NHL-varaus vuodelta . Veljesten eno Lasse Nieminen pelasi hyökkääjänä yhteensä 521 SM-liigaottelua JYPissä (aik. JyP HT).

## Tilastot

## Lähteet
*
*
*

### Viitteet
Pioneer P-1 (W)

**Pioneer P-1** (myös **Able IV**) oli Nasan Pioneer-ohjelman kuuluotain. Pioneer P-1:n oli suunniteltu alun perin Venuksen ohilentoluotaimeksi, mutta myöhemmin muutettiin Kuun ohilentoluotaimeksi. Luotaimen oli tarkoitus laukaista Atlas-Able C -kantoraketilla, mutta se räjähti laukaisua edeltävässä Nasan laukaisukokeessa 24. syyskuuta 1959 Cape Canaveral Air Force Stationissa. Pioneer P-1 ei ollut kantoraketin sisällä, joten luotain laukaistiin myöhemmin Pioneer P-3 lennolla. Luotaimen oli valmistanut TRW Space Technology Laboratory.

## Lähteet

## Aiheesta muualla

* Missile 9C Failure Final Report
Sāriputta

**Sāriputta** (paali), ( sanskrit : शारिपुत्र ; tiibetiksi: ཤཱ་རིའི་བུ་) oli yksi Buddhan parhaista opetuslapsista. 

Häntä pidetään ensimmäisenä Buddhan kahdesta suurimmasta miespuolisesta opetuslapsesta, joista toinen oli Moggallāna. Śāriputtalla oli keskeinen johtajarooli Buddhan palveluksessa. Śāriputtaa pidetään tärkeänä ja viisaana Buddhan opetuslapsena, erityisesti Theravada-buddhalaisuudessa. Śāriputta tunnettiin tiukasta buddhalaisten luostarisääntöjen noudattamisesta sekä viisaudesta ja opetuskyvystään. 

Ensimmäisenä pääoppilaana Śāriputtan tehtävänä oli Buddhan opetusten systematisointi ja analysointi. Buddhalaisessa kaanonissa näkyy usein Śāriputtan esittävän Buddhalle kysymyksiä ja pyytävän Buddhaa opettamaan, sekä itsensä selventävän asioita ja kyselevän opetuslapsilta, joissakin tapauksissa näennäisesti testatakseen opetuslasten tietoja.

## Lähteet
Lapin väestö

Tämä on artikkeli **Lapin väestöstä**.

## Yleistä
Lappi on varsin harvaan asuttua. Huomattava osa asuu Rovaniemen kaupungissa. Pienissä kunnissa on vain vähän asukkaita, vähiten Pelkosenniemellä (912).

Alla olevassa taulukossa on eri kuntien väkiluvut (31.12.2023):

### Taajamat
Vuoona 2023 Lapin taajama-aste oli 78,4 prosenttia.

## Ikä
Vuonna 2023 Lapin asukkaista 14,2 prosenttia oli 0-14-vuotiaita, 58,5 prosenttia 15-64-vuotiaita ja 27,4 prosenttia yli 64-vuotiaita. Yli 64-vuotiaiden osuus on suurin Pellossa (43,7 prosenttia) ja pienin Rovaniemellä (21,0 prosenttia).

## Kieli

Vuonna 2023 Lapin maakunnan asukkaista 95,6 prosenttia puhui äidinkielenään suomea, 0,9 prosenttia saamelaiskieliä, 0,3 prosenttia ruotsia ja 3,2 prosenttia muita kieliä.

## Lähteet
Barbara Kopple

**Barbara Kopple** (s. 30. heinäkuuta 1946) on yhdysvaltalainen elokuvaohjaaja, joka tunnetaan dokumentaarisesta työstään. Hän on voittanut kaksi Oscar-palkintoa: *[[Harlan County, USA]]* (1977), joka kertoo Kentuckyn kaivostyöläisten lakosta, ja American Dream *(1991),* tarina vuosien 1985–86 Hormel-lakosta Austinissa, Minnesotassa. 

Hän on saanut myös Primetime Emmy -palkinnon sarjasta *Fallen Champ: The Untold Story of Mike Tyson* (1993). Hän on ohjannut jaksoja NBC:n poliisidraamasarjaan *[[Homicide – pelon kadut|Homicide: Life on the Street]]* (1999) ja HBO:n vankiladraamasarjaan ''Oz'' (1999), joka voitti Directors Guild of America -palkinnon.

Vuonna 2015 Kopple ohjasi dokumenttielokuvan *Miss Sharon Jones!* laulaja Sharon Jonesista ja tämän Sharon Jones & the Dap-Kings yhtyeestä Syyskuussa 2023 Kopple sai National Academy of Television Arts and Sciences -akatemian Lifetime Achievement Award -palkinnon.

## Filmografia

* 1972: *Winter Soldier*
* 1976: *[[Harlan County, USA|Harlan County, Yhdysvallat]]*
* 1981: Keeping On
* 1990: *American Dream*
* 1992: *Beyond JFK: The Question of Conspiracy*
* 1993: *Fallen Champ: The Untold Story of Mike Tyson*
* 1994: Century of Women: *Sexuality and Social Justice*
* 1994: Century of Women: Work and Family
* 1997: *[[Homicide – pelon kadut|Homicide: Life on the Street]] - Dokumentti*
* 1997: *Wild Man Blues*
* 1998: Homicide*: Life on the Street - Pit Bull Sessions*
* 1999: *A Conversation with Gregory Peck*
* 1999: Homicide*: Life on the Street - Self Defense*
* 2000: *My Generation*
* 2002: *American Standoff*
* 2002: *Hamptons*
* 2004: Bearing Witness
* 2004: *Dance Cuba: Dreams of Flight*
* 2004: WMD*: Weapons of Mass Deception*
* 2005: *Havoc*
* 2006: *Shut Up &amp;amp; Sing*
* 2010: *30 for 30:The House of Steinbrenner*
* 2011: *Gunfight*
* 2013: *Running from Crazy*
* 2015: *Miss Sharon Jones!*
* 2016: *Gigi Gorgeous: This is Everything*
* 2017: A *Murder in Mansfield*
* 2018: New Homeland
* 2019: *Desert One* 
* 2022: *[[Gumbo Coalition]]*

## Lähteet
Varsinais-Suomen maakunnan taajamat

**Varsinais-Suomen maakunnassa** on * taajamaa. Alla olevassa kartassa taajamat on esitetty vuoden 2021 taajamarajauksen mukaisesti.

## Lähteet
Lapin ilmasto

Tämä on artikkeli Lapin ilmastosta. 

## Etelä-Lappi
Etelä-Lappiin kuuluu Pello-Salla-linjan eteläpuolella olevat 12 kuntaa. Alueen läntinen osa kuuluu keskiboreaaliseen ilmastovyöhykkeeseen ja itäinen osa pohjoisboreaaliseen vyöhykkeeseen. Vyöhykkeiden raja kulkee Pellosta Ranualle Etelä-Lapin poikki. Länsiosaa hallitsee metsien peittämät vaarajonot ja niiden väliset laajat suot, kun taas itäosassa Sallan alueella on jo joitakin tuntureita.

### Lämpötila
Vuoden keskilämpötila Perämeren rannikolla on noin 2 astetta, ja Sallan koillisosassa tass noin 0 astetta. Tammi- ja helmikuu ovat kylmimmät kuukaudet, jolloin keskilämpötilat alueen länsiosassa ovat -9 - -10 astetta ja itäosassa -12 - -13 astetta. Heinäkuu taas on vuoden lämpimin kuukausi, jolloin keskilämpötila on rannikolla 16 astetta ja muualla 14-15 astetta.

### Sademäärä
### Lumi
Ensilumi sataa Posion ja Sallan alueella useimmiten lokakuun puolivälissä ja muualla Etelä-Lapissa lokakuun loppuun mennessä, viimeisenä Perämeren rannikolla. Pysyvän lumipeitteen tulo kestää noin kolme viikkoa loka-marraskuun vaihteesta alkaen. Joinakin vuosina kuitenkin lähinnä Perämeren rannikolla ja jokilaaksoissa pysyvä lumipeite voi tulla myöhemmin. Lumipeite on talven aikana paksuimmillaan Perämeren rannikolla maaliskuun puolivälissä ja muualla maaliskuun lopulla tai huhtikuun alkupäivinä. Suurimmassa osassa aluetta talven suurin lumensyvyys on noin 60-80 cm ja alueen itäosissa paikoin enemmänkin. Suurimmat lumensyvyydet ovat olleet yli 150 cm. Perämeren rannikolla lumipeite katoaa toukokuun alkupäivinä ja ja muualla alueen länsiosissa ja Kemijoen laaksossa toukokuun puolivälissä. Itäosissa Sallan alueella lumet häviävät tyypillisesti toukokuun loppuun mennessä, mutta tuntureiden varjokohdissa viimeisten lumien sulaminen kestää pitkälle kesäkuun puolelle. Lähinnä Sallan alueella voi joskus sataa lunta vielä tämän jälkeenkin. 

## Lähteet
Association of Catholic Colleges and Universities

**Association of Catholic Colleges and Universities** (lyh. **ACCU**) on yhdysvaltalainen katolisten yliopistojen ja korkeakoulujen järjestö. Järjestön tehtävä on edistää katolista korkeakoulutusta ja toimia jäsentensä resurssi- ja edunvalvontaverkostona. Järjestö on perustettu vuonna 1899 ja se toimii Washington (DC):ssä.

## Jäsenet

## Lähteet

## Aiheesta muualla
* Järjestön verkkosivusto
Aki Toikka

**Aki Toikka** (s. 26. maaliskuuta 1993 Oulu)  on suomalainen pesäpalloilija. Toikka edustaa Ykköspesiksessä pelaavaa Simon Kiriä.

Toikka on Oulujoen Kiekon kasvatti ja pelasi ensimmäisen ottelunsa Kiekon edustuksessa kaudella 2010. Toikka siirtyi Kiekosta Kiimingin Urheilijoihin kaudeksi 2012 ja Oulun Lippoon 2013. Toikka vietti yhdeksän kautta Lipossa pelaten osittain Muhoksen Pallo-Salamoiden edustuksessa vuosien 2014 ja 2016 välillä. Lipossa Toikka pelasi yhteensä 54 Superpesis-ottelua. Toikka siirtyi kaudeksi 2022 Simon Kiriin.

## Saavutukset
* Ykköspesiksen Itä-Länsi: 2016

## Lähteet
Bergsviken

**Bergsviken** on taajama Piitimen kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 2&nbsp;352 asukasta vuoden 2023 lopussa.

## Lähteet
Löytöjärvi (Joensuu)

**Löytöjärvi** on järvi Joensuussa Pohjois-Karjalassa. Sen pinta-ala on 1,3 neliökilometriä. Etäisyys Joensuun keskustasta on 27 kilometriä itään.

## Maantiede
Löytöjärven ulottuvuus kaakosta luoteeseen on noin 2,2 kilometriä. Järven lahtia ovat kaakkoisosan avosuinen Naurislahti ja eteläisimmän osan Ketunlahti. Nimettyjä niemimaita ovat Ketunniemi, Kaspilanniemi, Karikkoniemi ja Pitkäniemi. Löytöjärven itäpuolella levittäytyy Papinlamminsuo. Järvessä on kaksi vähintään kymmenen metriä syvää aluetta. Niiden yhteenlaskettu pinta-ala on noin 11 hehtaaria. Toinen sijaitsee järven keskivaiheilla ja toinen luoteisosassa. Syvin piste, 14,7 metriä, sijaitsee järven eteläpuoliskolla.

Löytöjärven saariluku on viisi. Kaspilanniemen tuntumassa sijaitsevan Kalmonsaaren pinta-ala on noin puoli hehtaaria, muut saaret ovat alle aarin laajuisia luotoja. Saarten yhteenlaskettu pinta-ala on 0,68 hehtaaria. Löytöjärven rannoilla on asutusta ja sen länsirantaa hipoo kantatie 74.

Löytöjärveen virtaa nimettömiä tulouomia ja järvi laskee vetensä kaakkoon Myllylampeen (133,3 metriä merenpinnan yläpuolella).

Löytöjärven vesitilavuus on 6&nbsp;205&nbsp;000 kuutiometriä.

Löytöjärvi (01.032.1.014) kuuluu Koskutjoen alueeseen (01.032), joka on kolmannen jakovaiheen vesistö Jänisjoen vesistöaluella (01). Toinen jakovaihe on Haarajoen alue (01.03). Löytöjärvi laajin Koskutjoen alueen 18:sta vähintään hehtaarin laajuisesta vakavedestä. Seuraavaksi laajimmat ovat Haarajärvi (noin 51 hehtaaria) ja Iso Rahalampi (noin 39 hehtaaria).

## Lähteet
Volta a la Comunitat Valenciana

**Volta a la Comunitat Valenciana** (valencian kielellä, esp. *Vuelta a la Comunidad Valenciana*) on maantiepyöräilykilpailu, joka järjestetään Valencian itsehallintoalueella Espanjassa helmikuussa. Miehillä kyseessä on etappikilpailu, naisilla yhden päivän kilpailu. Miesten on järjestetty vuodesta 1929 lähtien, aivan kaikkina vuosina kilpailua ei tosin ole käyty. Kilpailun nimi on aikojen saatossa muuttunut useamman kerran. Miesten kilpailu on kuulunut vuodesta 2020 lähtien UCI ProSeries -tasolle, eli sen yläpuolella ovat vain UCI World Tour -tason kilpailut.. Naisten kilpailu järjestettiin ensimmäisen kerran vuonna 2019. Se on kuulunut vuodesta 2025 lähtien UCI Women's ProSeries -tasolle kategorialuokituksella 1. Pro.

## Miesten kilpailun kolme parasta
Lähde: Pro Cycling Stats

## Naisten kilpailun kolme parasta
Lähde: Pro Cycling Stats

## Lähteet
Mathias Vacek

**Mathias Vacek** (s. 12. kesäkuuta 2002 Beroun) on tšekkiläinen maantiepyöräilijä. Hän aloitti ammattilaisuransa vuonna 2021 Gazprom–RusVelo-tallissa, jota edusti helmi-maaliskuun vaihteeseen 2022 saakka. Elokuussa 2022 hän aloitti Trek-Segafredo -joukkueessa harjoittelijana, ja edustaa edelleen samaa tallia, nimeltään nyt Lidl-Trek.

Vacek voitti junioreiden aika-ajon Euroopan-mestaruuden vuonna 2020. Alle 23-vuotiaiden sarjassa hän saavutti maantieajon MM- ja EM-hopeaa 2022. Hän on voittanut Tšekin-mestaruuden maantieajossa 2023 ja 2025 sekä aika-ajossa 2024 ja 2025.

Vacek on kilpaillut myös maastohiihdossa. Hän sijoittui vuoden 2019 Euroopan nuorten olympiafestivaaleilla 10 kilometrin perinteisen hiihtotavan kilpailussa neljänneksi. Nuorten olympialaisissa hän sijoittui parhaimmillaan 11:nneksi vapaan hiihtotavan sprintissä 2020.

## Saavutuksia

Lähteet: Peo Cycling Stats, First Cycling
;2019
:EM-kilpailut, junioreiden maantieajossa kuudes
;2020
:Aika-ajon junioreiden Tšekin-mestaruus
:EM-kilpailut, junioreiden aika-ajossa kultaa
;2022
:UAE Tour, 6. etapin voitto
:Rauhanajo, nuorten kilpailun ja prologin voitto
:Aika-ajon alle 23-v. Tšekin-mestaruus
:EM-kilpailut, alle 23-v. maantieajossa hopeaa
:MM-kilpailut, alle 23-v. maantieajossa hopeaa, aika-ajossa yhdeksäs
;2023
:Belgian ympäriajo, nuorten kilpailun voitto
:Maantieajon Tšekin-mestaruus
;2024
:Norjan ympäriajo, nuorten kilpailun voitto
:Belgian ympäriajo, kokonaiskilpailussa toinen, nuorten kilpailun voitto 
:Aika-ajon Tšekin-mestaruus
:Olympialaiset, aika-ajossa 11:s, maantieajossa 14:s
:Espanjan ympäriajo, 1. etapilla (aika-ajo) ja 7. etapilla toinen
:Pariisi–Tours, toinen
;2025
:Figueira Champions Classic, kolmas
:Maantieajon ja aika-ajon Tšekin-mestaruus
:Tour de Wallonie, kokonaiskilpailussa toinen, nuorten kilpailun ja 4. etapin voitto
:EM-kilpailut, aika-ajossa seitsemäs

## Lähteet
Kuinka rukoilla, ystäväni

**Kuinka rukoilla, ystäväni**, tai teoksen koko alkuperäisellä nimellä **Yksinkertainen tapa rukoilla; hyvälle ystävälle** (, 1535) on Martti Lutherin kirjoittama rukousta käsittelevä lyhyt kirja.

Teos on Lutherin tunnetuin rukousopas. Se ilmestyi myöhemmin myös latinaksi vuonna 1537 nimellä *Simplex et aptissimus orandi modus*.

## Sisältö

Kirjassaan Luther tarkemmin esittelee harjoittamansa mietiskely- eli meditaatiomallin, joka auttaa keskittymään ja jäsentämään Jumalan sanan mietiskelyä. Kirjassa käydään käytännöllisten yksittäisten neuvojen lisäksi läpi Vähän katekismuksen pääkohdat, eli Isä meidän -rukous, kymmenen käskyä ja apostolinen uskontunnustus konkreettisena esimerkkinä rukousmietiskelystä.

Luther kehottaa rukoilemaan ajatuksella: Sydän lämmitetään ja valmistellaan ensin lukemalla kymmenen käskyä, uskontunnustus ja hyviä raamatunkohtia. Hän kertoo, miten hän käy ensin läpi koko Isä meidän –rukouksen kohta kohdalta, tutkien, mietiskellen ja kiittäen. Tämän jälkeen hän siirtyy käskyihin.
Kutakin käskyä tarkastellaan ensin oppina, sitten kiitosaiheena, katumusrukouksena ja lopuksi pyyntörukouksena. Samaa nelipunoksista käsittelytapaa sovelletaan myös uskontunnustukseen ja Isä meidän -rukoukseen.

## Tausta ja vaikutushistoria

Lutherin kirjassa esittämä nelijako opetus-kiitos-katumus-rukous perustuu osittain aiempaan kristillisen mietiskelyn perinteeseen, erityisesti Hugo St. Viktorilaiseen.
Keskiaikaisen meditaation huipentuma, kontemplaatio, ei sisälly käsitteellisesti Lutherin katekismusmeditaatiomalliin. Lutherin mallissa se ei näy siksi, että se ei ole metodisoitavissa, vaan yksinomaan Jumalan armon varassa. 

Professori Alister McGrath kuvailee Lutherin "seppeleen" vaikutusta protestanttiselle teologialle ja rukouselämälle erittäin keskeiseksi. McGrath kirjoittaa vaikutuksen olleen erittäin merkittävä Lutherin aikalaisille, varhaisille protestanteille ja jatkuneen läpi protestantismin vuosisatojen historian.

## Suomennokset
Teos on julkaistu Suomessa useasti. Se on ilmestynyt Lennart Pinomaan toimittamassa Lutherin kirjoitusten kokoelmassa "Syvyydestä minä huudan", (WSOY, Porvoo 1963 ja Perussanoma, Juva 1996). Professori Jouko N. Martikainen on uudelleen suomentanut ja julkaissut sen nimellä ”Yksinkertainen tapa rukoilla" Suomen Kirkon Pappisliiton jäsenlehden 3/1978 eripainoksena. Viimeisin Matti Mikkolan suomennos nimellä "Kuinka rukoilla, ystäväni" on SLEY:n julkaisema vuonna 1995. Reformoitu teologi R. C. Sproul on laatinut teoksen pohjalta lastenkirjan, joka on suomennettu nimellä "Parturi joka halusi rukoilla." Tässä teoksessa kymmenen käskyä poikkeavat hieman luterilaisesta järjestyksestä.

## Saksankielinen alkuteksti
*Lutherin teosten Weimarin laitos (WA) 38:359-375

## Lähteet

## Kirjallisuutta
*Kuinka rukoilla, ystäväni. Suomennos Matti Mikkola. Sley-kirjat 1995 

## Aiheesta muualla
*Lex orandi est lex credendi. Spiritualiteetin teologiasta Sammeli Juntunen. Suomen teologinen instituutti 7.11.2001
*Gurun opissa: Rukoile vaikka laiskottaisi kirkkojakaupunki.fi
*Kirjamuotoilu Martti Lutherin rukousoppaalle Halme, Hanna (2024). Opinnäytetyö
Wilhelmina Gravallius

**Carolina Wilhelmina Gravallius** (o.s. **Isaksson**; 7. syyskuuta 1807 Mogata – 22. marraskuuta 1884 Botkyrka) oli ruotsalainen kirjailija. Hänen esikoisromaaninsa *Högadals prostgård* ilmestyi vuonna 1844. Gravallius kirjoitti suosittuja porvarilliseen ympäristöön sijoittuvia rakkaus- ja perheromaaneja sekä novelleja. Esikoisromaania seurasi *Anna* vuonna 1846, minkä jälkeen Gravallius meni naimisiin ja jatkoi kirjoittamista vasta jäätyään leskeksi ja muutettuaan Tukholmaan 1860-luvulla. Hän käytti pitkään erilaisia salanimiä, kuten *A N*, *W-a*, *Förf till Högadahls prostgård* ja *Waldemar*, kunnes 1877 alkoi julkaista omalla nimellään.
## Lähteet

## Aiheesta muualla
Järvenpään kotiseurakunta

**Järvenpään kotiseurakunta** on järvenpääläinen monikansallinen kristillinen seurakunta. Seurakunta on perustettu vuonna 2021 ja pastorina on tästä lähtien toiminut Sabu Kiriyapillai. Seurakunta on saanut jalansijaa erityisesti paikallisen maahanmuuttajaväestön keskuudessa, sillä kokoukset tulkataan sekä englanniksi että suomeksi.

Seurakunta kokoontuu Setlementti Louhelan tiloissa. Seurakunnan jumalanpalvelukset lähetetään suorana Youtubeen.

## Lähteet
Owen Beck

**Owen Beck** (s. 3. helmikuuta 2004 Peterborough, Ontario, Kanada) on kanadalainen jääkiekkoilija, pelipaikaltaan keskushyökkääjä. Beck edustaa NHL-joukkue Montréal Canadiensia.

Ennen NHL-uraansa Beck pelasi OHL-juniorisarjassa Mississauga Steelheadsin, Peterborough Petesin ja Saginaw Spiritin joukkueissa. Montréal Canadiens varasi hänet toisella kierroksella 33. varausvuorolla . Beck on pelannut viisi NHL:n runkosarjan ottelua ilman tehopisteitä. Uran tilastot päivitetty 7. helmikuuta 2025.

## Lähteet
Paratiisin yrttitarha

**Paratiisin yrttitarha** () on saksalaisen Johann Arndtin (1555–1621) 1600-luvulla laatima luterilainen rukouskirja.

Kirjan rukoukset käyvät läpi muun muassa kymmenen käskyä, uskontunnustuksen sekä ehtoollisen ja kasteen, toisin sanoen katekismuksen keskeisimmän sisällön.

Kirjaan on liitetty Saksassa lukuisia ihmeenomaisia kertomuksia, kuinka tulipalossa tai tuleen heitettynä rukouskirja on säilynyt vahingoittumattomana. Epäilemättä se on antanut kirjalle tarunomaisen hohteen ja edistänyt osaltaan sen levikkiä.

## Suomenkieliset käännökset ja painokset
**D. Johan Arndin Paradisin Yrti-Tarha, Täynnäns Christillisiä awuja, Caikille hywille Christityille ja ahkeroille Rucoilijoille suurexi hyödytyxexi, suomexi käätty---*. Tukholma 1732. Muita varhaisia painoksia 1764, 1775, 1797.
* *Paratiisin yrttitarha sisältävä Rukouksia Jumalan kuvan uudistukseksi ja elävän uskon harjoittamiseksi*. Suom. Niilo E. Wainio. Porvoo, WSOY 1897–1898.
* *Paratiisin yrttitarha*. Suom./tark. Signe Kantele. Porvoo, WSOY 1940. Lyhennetty laitos.
* *Paratiisin yrttitarha*. Perussanoma 2013 

## Katso myös
*Philipp Friedrich Hiller

## Lähteet
Lighton

**LightOn** on ranskalainen yleisen tekoälyn kehittämiseen keskittynyt teknologiayritys. Vuonna 2016 yliopistotutkimuksen spin-offina syntyneen yrityksen osake vietiin Euronext-pörssin kasvuyhtiöiden listalle (Euronext Growth Paris) marraskuussa 2024. Yritys on keskittynyt yrityksille tarkoitetuihin laajoihin kielimalleihin ja on vuosina 2020–2024 kehittänyt 12 omaa laajaa kielimallia. Tätä aiemmin yritys kehitti optista laskentaa muun muassa suunnittelemalla ja toteuttamalla koneoppimiseen ja tekoälylaskentaan soveltuvan optisen prosessointiyksikön (optisen tekoälykiihdytinsirun). Tekoäly-yrityksen toimitusjohtajina toimivat yhteisesti tohtorit Igor Carron ja Laurent Daudet. Yhtiö on kooltaan yhä varsin pieni, yhtiön palveluksessa oli 2025 alkupuolella noin 50 henkeä. 

Yhtiö osallistuu Euroopan unionin rahoittamaan laajojen kielimallien OpenEuroLLM-kehityshankkeeseen. 

## Lähteet

## Aiheesta muualla
* Daudet, Laurent - Short Bio  (prairie-institute.fr)
Rovaniemen taide- ja käsiteollisuusoppilaitos

**Rovaniemen taide- ja käsiteollisuusoppilaitos** (Rotko) on Rovaniemellä toiminut oppilaitos, josta saattoi valmistua artenomiksi. Koulussa on ollut muun muassa keramiikka- ja videolinjat. Rovaniemen taide- ja käsiteollisuusoppilaitoksen edeltäjä oli Rovaniemen käsityökoulu, jota johti vuosina 1924–1961 pohjoisen tekstiiliperinteitä vaalinut Hilda Lukkarinen. Vuonna 1996 Rovaniemen taide- ja käsiteollisuusoppilaitos liitettiin osaksi kuusi vuotta aiemmin perustettua Lapin yliopiston taiteiden tiedekuntaa, joka toimi pitkään käsityökoululle 1970-luvun lopulla rakennetussa Rotkon rakennuksessa.

## Lähteet
America East Conference

**America East Conference** (lyh. **AmEast**) on NCAA:n I-divisioonaan kuuluva korkeakoulujen konferenssi. Konferenssiin kuuluu yhdeksän yliopistoa ja 18 eri urheilulajia. Konferenssin päämaja sijaitsee Massachusettsin Bostonissa ja se on perustettu vuonna 1979. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.

## Lähteet
Coastal Athletic Association

**Coastal Athletic Association** (lyh. **CAA**) on NCAA:n I-divisioonaan kuuluva korkeakoulujen konferenssi. Konferenssiin kuuluu 14 yliopistoa ja 23 eri urheilulajia. Konferenssin päämaja sijaitsee Virginian Richmondissa ja se on perustettu vuonna 1983. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.

CAA ylläpitää teknisesti erillistä amerikkalaisen jalkapallon liigaa, joka tunnetaan nimellä CAA Football (kokonaisuudessaan Coastal Athletic Association Football Conference). NCAA pitää CAA Footballia osana usean lajin CAA:ta, mutta CAA itse käsittelee kahta liigaa erillisinä kokonaisuuksina.

## Lähteet
West Coast Conference

**West Coast Conference** (lyh. **WCC**) on NCAA:n I-divisioonaan kuuluva korkeakoulujen konferenssi. Konferenssiin kuuluu 9 yliopistoa ja 16 eri urheilulajia. Konferenssin päämaja sijaitsee Kalifornian San Brunossa ja se on perustettu vuonna 1952. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.

## Yliopistot

* Gonzaga jättää West Coast Conferencen heinäkuussa 2026 ja liittyy Pac-12-konferenssiin.
* Pacific oli aiemmin ollut WCC:n jäsen vuosina 1952–1971.
* Seattle oli aiemmin ollut WCC:n jäsen vuosina 1971–1980.

### Tulevaisuuden yliopistot

## Lähteet
Big 12 Conference

**Big 12 Conference** (lyh. **Big 12**) on NCAA:n I-divisioonaan kuuluva korkeakoulujen konferenssi. Konferenssiin kuuluu 16 yliopistoa ja 25 eri urheilulajia. Konferenssin päämaja sijaitsee Texasin Irvingissa ja se on perustettu vuonna 1996. Konferenssi on yksi yhdestätoista I-divisioonan ylemmästä Football Bowl Subdivision-konferenssista.

## Yliopistot

## Lähteet
Conference USA

**Conference USA** (lyh. **CUSA**) on NCAA:n I-divisioonaan kuuluva korkeakoulujen konferenssi. Konferenssiin kuuluu 12 yliopistoa ja 18 eri urheilulajia. Konferenssin päämaja sijaitsee Texasin Dallasissa ja se on perustettu vuonna 1995. Konferenssi on yksi yhdestätoista I-divisioonan ylemmästä Football Bowl Subdivision-konferenssista.

## Yliopistot

* Louisiana Tech jättää Conference USA:n heinäkuussa 2026 ja liittyy Sun Belt -konferenssiin.
* UTEP jättää Conference USA:n heinäkuussa 2026 ja liittyy Mountain West -konferenssiin.

1 Delawaren yliopisto määritellään osavaltion laissa "yksityisesti hallinnoiduksi, valtion avustamaksi" (Englannin kieli: *privately governed, state-assisted*) laitokseksi.

## Lähteet
Mountain West Conference

**Mountain West Conference** (lyh. **MW**) on NCAA:n I-divisioonaan kuuluva korkeakoulujen konferenssi. Konferenssiin kuuluu 11 yliopistoa ja 18 eri urheilulajia. Konferenssin päämaja sijaitsee Coloradon Colorado Springsissa ja se on perustettu vuonna 1999. Konferenssi on yksi yhdestätoista I-divisioonan ylemmästä Football Bowl Subdivision-konferenssista.

## Yliopistot
Vaaleanpunaisella korostetut yliopistot lähtevät ja liittyvät Pac-12-konferenssiin heinäkuussa 2026.

Grand Canyonilla ei ole amerikkalaisen jalkapallon joukkuetta. 

### Liitännäisjäsenet

## Tulevaisuuden yliopistot

UTEP liittyy mukaan kaikkiin urheilulajeihin, mukaan lukien amerikkalainen jalkapallo. UC Davis jatkaa amerikkalaisen jalkapallon pelaamista Big Sky -konferenssissa.

### Tuleva liitännäisjäsen

## Lähteet
Sun Belt Conference

**Sun Belt Conference** (lyh. **SBC**) on NCAA:n I-divisioonaan kuuluva korkeakoulujen konferenssi. Konferenssiin kuuluu 14 yliopistoa ja 20 eri urheilulajia. Konferenssin päämaja sijaitsee Louisianan New Orleansissa ja se on perustettu vuonna 1976. Konferenssi on yksi yhdestätoista I-divisioonan ylemmästä Football Bowl Subdivision-konferenssista.

## Yliopistot

## Lähteet
Big Sky Conference

**Big Sky Conference** (lyh. **BSC**, **Big Sky**) on NCAA:n I-divisioonaan kuuluva korkeakoulujen konferenssi. Konferenssiin kuuluu 10 yliopistoa ja 15 eri urheilulajia. Konferenssin päämaja sijaitsee Utahin Ogdenissa ja se on perustettu vuonna 1963. Konferenssi on yksi yhdestätoista I-divisioonan alemmasta Football Championship Subdivision-konferenssista.

## Yliopistot

Sacramento State jättää konferenssin heinäkuussa 2026 ja liittyy Big West -konferenssiin. Koska Big West ei sponsoroi amerikkalaista jalkapalloa, Sacramento Staten yhteyttä kyseiseen urheilulajiin ei ole vielä päätetty.

## Tulevaisuuden yliopistot

## Lähteet
Northeast Conference

**Northeast Conference** (lyh. **NEC**) on NCAA:n I-divisioonaan kuuluva korkeakoulujen konferenssi. Konferenssiin kuuluu yhdeksän yliopistoa ja 25 eri urheilulajia. Konferenssin päämaja sijaitsee New Jerseyn Somersetissa ja se on perustettu vuonna 1981. Konferenssi on yksi yhdestätoista I-divisioonan alemmasta Football Championship Subdivision-konferenssista.

## Yliopistot

## Lähteet
Ohio Valley Conference

**Ohio Valley Conference** (lyh. **OVC**) on NCAA:n I-divisioonaan kuuluva korkeakoulujen konferenssi. Konferenssiin kuuluu 11 yliopistoa ja 19 eri urheilulajia. Konferenssin päämaja sijaitsee Tennesseen Brentwoodissa ja se on perustettu vuonna 1948. Konferenssi on yksi yhdestätoista I-divisioonan alemmasta Football Championship Subdivision-konferenssista.

## Lähteet
Southwestern Athletic Conference

**Southwestern Athletic Conference** (lyh. **SWAC**) on NCAA:n I-divisioonaan kuuluva korkeakoulujen konferenssi. Konferenssiin kuuluu 12 yliopistoa ja 18 eri urheilulajia. Konferenssin päämaja sijaitsee Alabaman Birminghamissa ja se on perustettu vuonna 1920. Konferenssi on yksi yhdestätoista I-divisioonan alemmasta Football Championship Subdivision-konferenssista.

## Lähteet
Do Re Mi (Nirvanan kappale)

**Do Re Mi** on yhdysvaltalaisen rock-yhtye Nirvanan kappale, jonka on kirjoittanut yhtyeen laulaja ja kitaristi Kurt Cobain. Se ilmestyi ensimmäisen kerran marraskuussa 2004 yhtyeen harvinaisuuksia sisältävällä kokoelmalla *[[With the Lights Out]]*. Toinen versio löytyy *[[Montage of Heck: The Home Recordings]]* -albumin deluxe-painokselta.

## Alkuperä ja julkaisu
Alunperin nimitetty "Dough, Ray and Me" ja sitten "Me and my IV", kappale virallisesti julkaistu nimellä "Do Re Mi" on yksi viimeisistä tiedetyistä Cobainin sävellyksistä. Cobainin leski, Courtney Love, alkoi mainitsemaan kappaletta haastatteluissa lyhyesti Cobainin kuoleman jälkeen vuoden 1994 huhtikuussa, nimeämällä sen hänen "kolmesta kokonaisesta, valmistuneista" äänittämättömistä kappaleista, "Opinion:in" ja "Talk to Me:n" kanssa.

## Nauhoitukset ja julkaisuhistoria

## Lähteet
Sulo Lahdelma

**Sulo Olavi Lahdelma** (4. joulukuuta 1946 Pietarsaari – 2. heinäkuuta 2021 Oulu) oli suomalainen tekniikan tutkija ja koneiden kunnon diagnostiikan professori.

Sulo Lahdelma syntyi Kaarlo Lahdelman ja Martta Greekkisen perheeseen. Hänen puolisonsa vuodesta 1969 oli Seija Juuti. Lahdelma valmistui insinööriksi Turussa 1972 ja Oulun yliopistosta diplomi-insinööriksi 1977 ja tekniikan lisensiaatiksi 1984. Tekniikan tohtoriksi hän väitteli Oulun yliopistossa 1995 tutkimuksella *On the higher order derivatives in the laws of motion and their application to an active force generator and to condition monitoring*. 

Lahdelma oli Oulun yliopistossa tutkimusassistentti 1977–1978, sovelletun matematiikan assistentti 1979–1986, koneensuunnittelun yliassistentti 1986–1998, koneenrakennuksen va. professori 1992 ja koneiden kunnon diagnostiikan professori vuodesta 1999 eläköitymiseensä saakka. Hän oli myös vieraileva tutkija Clausthalissa Saksassa 1997. Lahdelma sai työstään Kunnossapitopalkinnon vuonna 1999. Hän julkaisi sekä tieteellisiä tutkimuksia että asiantuntijajulkaisuja ja hänellä oli useita patentteja värähtelyanalyysin menetelmistä.

## Lähteet
Lahdelma

**Lahdelma** on muun muassa seuraavien suomalaisten henkilöiden sukunimi:

* Ilmari Lahdelma (s. 1959), arkkitehti
* Sulo Lahdelma (1946–2021), tekniikan tutkija, professori

## Entisenä nimenä
*Aune Haarla (o.s. *Lahdelma*, ent. *Ala-Tuuhonen*, 1923–1976), radiotoimittaja
Rolf Edberg

**Rolf Filip Edberg** (14. maaliskuuta 1912 Lysvik – 27. helmikuuta 1997 Karlstad) oli ruotsalainen toimittaja, kirjailija, poliitikko ja diplomaatti. Hän työskenteli *[[Länstidningen Östersund]]issa* vuosina 1933–1940 ja oli sosiaalidemokraattisen *[[Ny Tid (Ruotsi)|Ny Tid]]* -lehden päätoimittaja 1945–1956. Vuosina 1941–1945 ja 1949–1956 hän toimi sosiaalidemokraattisen työväenpuolueen kansanedustajana ja 1956–1967 Ruotsin suurlähettiläänä Norjassa. Vuosina 1967–1977 hän oli Värmlannin läänin maaherra. Kirjailijana hän julkaisi muun muassa Fridtjof Nansenin elämäkerran sekä esseitä, joissa hän käsitteli ihmisen luonnolle aiheuttamia uhkia. Ne innoittivat ympäristöliikettä.
## Teoksia
* *Ge dem en chans* (1939)
* *Politiska perspektiv på Europas enhetsproblem* (1952)
* *[[Fridtjof Nansen|Nansen]] – europén* (1961)
* *Spillran av ett moln* (1966)
* *Vid trädets fot* (1971)
* *Brev till Columbus* (1973)
* *Dalens ande* (1976)
* *Skuggor över savannen* (1977)
* *De glittrande vattnens land* (1980)
* *Årsbarn med plejaderna* (1987)
## Lähteet

## Aiheesta muualla
Edberg

**Edberg** on seuraavien henkilöiden sukunimi:

* Rolf Edberg (1912–1997), ruotsalainen toimittaja, kirjailija, poliitikko ja diplomaatti
* Stefan Edberg (s. 1966), ruotsalainen tennispelaaja
Southern Conference

**Southern Conference** (lyh. **SoCon**) on NCAA:n I-divisioonaan kuuluva korkeakoulujen konferenssi. Konferenssiin kuuluu 10 yliopistoa ja 20 eri urheilulajia. Konferenssin päämaja sijaitsee Etelä-Carolinan Spartanburgissa ja se on perustettu vuonna 1921. Konferenssi on yksi yhdestätoista I-divisioonan alemmasta Football Championship Subdivision-konferenssista.

## Lähteet
Tuula-Maija Magga-Hetta

**Tuula-Maija Magga-Hetta** (s. 1958 Vuotso) on Sodankylän Vuotson kylässä toimiva saamelainen taidekäsityöläinen, joka on tuonut tekstiileillään esille saamelaista kulttuuria ja elämäntapaa sekä pohjoisen luontoa. Magga-Hetta on koulutukseltaan artesaani ja opettaja. Perinteisen Saamelaiskäsityön (*duodji*) taidon hän oppi jo lapsuudenkodissaan. Oman työskentelynsä hän on kertonut pohjautuvan saamelaisiin arvoihin, kuten luonnon kunnioittamiseen. Magga-Hetta käyttää luonnonmateriaaleja, kuten nahkaa, poronsarvea ja puuta. Hän on valmistanut rinnakkain sekä taidetekstiilejä että saamelaisen käsityöperinteen menetelmin valmistettuja vaatteita ja esineitä. Vuotson saamenpuvun ompelun hän oppi omalta äidiltään. Taidekäsitöitä Magga-Hetta alkoi tehdä 1990-luvun alussa valmistamalla Vuotson kouluun kookkaan *Tiet-*teoksen. Hän on yhdistänyt omiin malleihinsa saamenkäsityön tekniikoita ja materiaaleja. Magga-Hetta pitää Vuotsossa myös Saamelaista kulttuurigalleriaa. Vuonna 1991 Magga-Hettan kotavaate oli esillä Hampurin kansatieteellisen museon näyttelyssä.

## Lähteet
Omenaviinietikka

**Omenaviinietikka** on etikan laatu, joka valmistetaan omenaviinistä tai omenamehusta. Siinä yhdistyvät omenan makea maku ja etikan hapokas maku. Se sopii hedelmistä ja marjoista tehtyihin säilykkeisiin ja ruokiin, joihin halutaan hapanimelää makua. Omenaviinietikkaa käytetään virkistysjuomana. Sitä voidaan käyttää myös kotitekoiseen kosmetiikkaan.

## Lähteet
Litha

**Litha** (myös **Keskikesän juhla** tai **Pyhän Johanneksen päivä**) on nimitys kesäpäivänseisaukselle, jota käytetään monissa uuspakanuuden perinteissä. Se on pohjoisella pallonpuoliskolla noin 21. kesäkuuta. Wicca-uskomuksessa ja joissakin muissa uuspakanuuden muodoissa kesäpäivänseisaus katsotaan erinomaiseksi ajaksi harjoittaa taikuutta, erityisesti aurinko- ja miesten taikuutta.Useimmissa Wicca-perinteissä pohjoisella pallonpuoliskolla Litha merkitsee ajankohtaa, jolloin Aurinko saavuttaa korkeimman kohtansa taivaalla. Jumala on tällöin täydessä voimassaan, ja Maan Jumalatar tuo esiin vuoden suurimman runsauden.  Kesäpäivänseisaus on vuoden pisin päivä ja lyhyin yö, ja se merkitsee kesäkauden alkua.

## Tavat
Wicca-uskomuksessa Lithaa juhlistetaan rituaaleilla, jotka keskittyvät yhteisöön, uraan, ihmissuhteisiin, luontohenkien yhteyteen ja planeettojen hyvinvointiin. Joitakin Lithaan liittyviä tapoja ovat: kokkojen rakentaminen, kulkueet, koko yön valvotut vigilit, laulaminen, juhla-ateriat ja yhteinen juhliminen muiden kanssa. Litha liittyy väreihin keltainen ja kultainen, kokkoihin, auringon pyörään, maan kiviympyröihin ja kumppanuuden energioihin.

## Nimen alkuperä
On useita kilpailevia väitteitä siitä, että tämän nimen alkuperä olisi peräisin muinaisilta ajoilta. Kuitenkin näyttää siltä, että nimen todellinen alkuperä saattaa hyvin olla J. R. R. Tolkienin Taru sormusten herrasta -trilogian kautta, jossa Hobitin kalenteri kutsuu keskikesänpäivää nimellä "Lithe".

## Lähteet
Košice - Barca

**Košice - Barca** on kaupunginosa Košicen kaupungissa Slovakiassa. Vuonna 2023 siellä asui 3 710 henkilöä.

## Sijainti ja luonne
Barca sijaitsee Košicen historiallisen keskustan ulkopuolella. Sen läpi virtaa Myslavskyn puro.

## Historia
Ensimmäinen kirjallinen muistiinpano Barcasta on vuodelta 1214. Alueelta on löydetty todisteita neoliittiselta kaudelta tapahtuneesta ihmisasutuksesta. Barcasta on löydetty myös määriläistyyliset hautapaikat.

Barca oli pitkään oma hallinnollisesti itsenäinen kuntansa, kunnes se liitettiin Košiceen 1900-luvun jälkipuoliskolla.

## Hallinto
Vuoden 2022 kunnallisvaalien jälkeen Barcan pormestarina on toiminut NEKA puolueen Gabriel Krištof.

## Liikenne
Barcaan kulkevat Košicen raitiovaunulinja 4 sekä linja-autolinja 12. Košicen kansainvälinen lentoasema sijaitsee Barcan alueella.

## Nähtävyydet
Barcassa sijaitsee kolme vanhaa aatelisille kuulunutta kartanoa, joista vanhin on rakennettu 1500-luvulla. Pyhien Pietarin ja Paavalin katolinen kirkko on rakennettu alunperin 1200-luvulla. Kylän protestanttinen kirkko valmistui 1795. Barčiansky puisto tunnetaan lammestaan, sekä sen ulkopuolelle pystytetystä Johannes Paavali II:n patsaasta.

Barcan lentokentän yhteydessä sijaitsee vuodesta 2002 lähtien toiminut ilmailumuseo.

## Lähteet

## Aiheesta muualla
Fa‘a Sāmoa

**Fa‘a Sāmoa** () on yleisnimitys perinteiselle samoalaiselle tapakulttuurille, joka on yhteinen sekä Samoan itsenäisessä valtiossa sekä Amerikan Samoalla.

Tapakulttuurin keskeisiä piirteitä ovat muun muassa:

* vanhempien kunnioittaminen
* yhteisöllinen asuminen
* perheen ja yhteisön siteiden priorisoiminen

Länsimaalaisten saavuttua myös kristinuskosta on tullut näkyvä osa fa‘a Sāmoaa. Tämä näkyy muun muassa siinä, että sunnuntai on pyhäpäivä, jolloin käydään kirkossa, ja esimerkiksi uimisen katsotaan sunnuntaisin olevan epäsopivaa. Myös jokailtainen, yleensä auringonlaskun aikana järjestettävä, yhteinen rukoushetki () otetaan niin vakavasti, että joihinkin kyliin on pääsy kielletty rukouksen aikana.

Perheen () merkitys korostuu fa‘a Sāmoassa, ja sen saavutuksia sekä arvovaltaisuutta pidetäänkin tärkeämpänä kuin esim. siihen kuuluvan yksilön saavutuksia. Lisäksi perheen määritelmän katsotaan olevan laajempi kuin esimerkiksi ydinperheen länsimaalaisessa kontekstissa. Fa‘a Sāmoassa perhettä johtaa päällikkö, eli matai, joka on vastuussa perheen hyvinvoinnista.

## Lähteet
Klavdía Papadopoúlou

**Klavdía Papadopoúlou**, (, s. 18. elokuuta 2002 Asprópyrgos, Kreikka) tunnettu myös pelkällä nimellä **Klavdia**, on kreikkalainen laulaja. Hän edusti Kreikkaa kappaleellaan ”Asteromáta” vuoden 2025 Eurovision laulukilpailussa Baselissa.

## Musiikkiura

Klavdia nousi kuuluisuuteen vuonna 2017 osallistuessaan 15-vuotiaana *Elláda Écheis Talénto* -kilpailun (kreikkalainen versio *[[Got Talent]]* -ohjelmaformaatista) 5. tuotantokaudelle ja esitti koe-esiintymisessään Michael Jacksonin kappaleen ”Billie Jean”. Vuonna 2018 Klavdia osallistui *The Voice of Greece* -kilpailun (kreikkalainen versio *[[The Voice of Finland|The Voice]]* -ohjelmaformaatista) 5. tuotantokaudelle, jonka lähetti televisiokanava Skaï TV. *Ääni ratkaisee* -vaiheessa hän esitti brittiläisen rock-yhtyeen The Policen kappaleen ”Roxanne” saaden kaikki neljä tähtivalmentajaa kääntämään tuolinsa, ja valitsi lopulta Élena Paparízoun valmentajakseen. Klavdia eteni kilpailun finaaliin asti, mutta ei sijoittunut kolmen parhaan joukkoon.

Pian sen jälkeen, kun Klavdia oli osallistunut *The Voice of Greece* -ohjelmaan, hän allekirjoitti levytyssopimuksen kreikkalaisen levy-yhtiön *Panik Recordsin* kanssa ja julkaisi heidän kauttaan singlet ”Charámata” ja ”Vasanízomai”. ”Charámata” on sertifioitu tuplaplatinalevyksi IFPI Kreikan toimesta 40 000 kappaleen myynnillä. Vuoden 2022 loppupuolella Klavdia haki ehdokkuutta edustaa Kreikkaa vuoden 2023 Euroviisuissa Liverpoolissa. Klavdia eteni edustajavalinnan toiseksi viimeiseen vaiheeseen, mutta ei päässyt edustajaksi, sillä valinnan voitti Victor Vernicos kappaleellaan "What They Say". Vuonna 2024 Klavdia julkaisi ensimmäisen EP-levynsä, joka kantaa hänen nimeään *Klavdia*.

10. tammikuuta 2025 Kreikan yleisradioyhtiö ERT ilmoitti Klavdian olevan yksi kahdestatoista kilpailijasta Kreikan vuoden 2025 euroviisukarsinnassa nimeltään *Ethnikós Telikós 2025*. Klavdia kilpaili kappaleella nimeltään "Asteromáta". Kilpailun finaali järjestettin 30. tammikuuta 2025 Galátsin olympiahallissa, ja Klavdia esiintyi kilpailussa viidentenä. Klavdia voitti kilpailun saaden eniten pisteitä kreikkalaiselta raadilta ja yleisöltä, ja edustaa täten Kreikkaa vuoden 2025 Euroviisuissa Baselissa.

## Diskografia
### EP-levyt

### Singlet
#### Pääartistina

#### Featuring-artistina

## Lähteet
*

### Viitteet
Keski-Connecticutin osavaltionyliopisto

**Keski-Connecticutin osavaltionyliopisto** (, lyh. **CCSU**) on Yhdysvaltain Connecticutissa sijaitseva julkinen yliopisto. Yliopisto on perustettu vuonna 1849, ja se sijaitsee New Britainin kaupungissa.

## Lähteet

## Aiheesta muualla
* Yliopiston verkkosivusto
Punaviinietikka

**Punaviinietikka** on etikan laatu, jota valmistetaan punaviinistä. Se sopii marinointiin, pikkelsien ja muiden säilykkeiden valmistukseen. Se säilyy varjoisessa paikassa yli 20 vuotta. Punaviinietikkaa käytetään paistoksiin, salaatteihin ja kastikkeisiin.

## Lähteet
Mabon

**Mabon** eli **syyspäiväntasausjuhla** (myös **Sadonkorjuujuhla** tai **Keräilyn juhla**) on uuspakanoiden kiitollisuudentäyteinen juhla maan antimista. Se on myös tunnustus siitä, kuinka tärkeää on jakaa niitä, jotta Jumalatar ja Jumalat suovat siunaustaan tulevina talvikuukausina. Mabon-nimityksen kehitti Aidan Kelly noin vuonna 1970 viitaten Mabon ap Modroniin, hahmoon walesilaisessa mytologiassa. Uusdruidit käyttävät juhlasta nimitystä Alban Elfed.

## Katso myös
* Sadonkorjuujuhla
## Lähteet
Sacred Heartin yliopisto

**Sacred Heartin yliopisto** (, lyh. **SHU**) on Yhdysvaltain Connecticutissa sijaitseva yksityinen yliopisto. Yliopisto on perustettu vuonna 1963, ja se sijaitsee Fairfieldin kaupungissa.

## Lähteet

## Aiheesta muualla
* Yliopiston verkkosivusto
Delawaren osavaltionyliopisto

**Delawaren osavaltionyliopisto** (, lyh. **SHU**) on Yhdysvaltain Delawaressa sijaitseva julkinen yliopisto. Yliopisto on perustettu vuonna 1891, ja se sijaitsee Doverin kaupungissa.

## Lähteet

## Aiheesta muualla
* Yliopiston verkkosivusto
Etelä-Carolinan osavaltionyliopisto

**Etelä-Carolinan osavaltionyliopisto** (, lyh. **SC State**) on Yhdysvaltain Etelä-Carolinassa sijaitseva julkinen yliopisto. Yliopisto on perustettu vuonna 1896, ja se sijaitsee Orangeburgin kaupungissa.

## Lähteet

## Aiheesta muualla
* Yliopiston verkkosivusto
Etelä-Dakotan yliopisto

**Etelä-Dakotan yliopisto** (, lyh. **USD**) on Yhdysvaltain Etelä-Dakotassa sijaitseva julkinen yliopisto. Yliopisto on perustettu vuonna 1862, ja se sijaitsee Vermillionin kaupungissa.

## Lähteet

## Aiheesta muualla
* Yliopiston verkkosivusto
Havaijilaistatuointi

**Havaijilaistatuointi**, eli **kākau**, on nimitys perinteiselle havaijilaiselle tatuointiperinteelle. Se on yksi polynesialaisen tatuointiperinteiden pääsuuntauksista yhdessä tahitilais-, samoalais-, marquesaslais- ja maoritatuointien ohella.

Perinteen mukaan tatuoitava henkilö ei tee päätöstä siitä, millainen tatuointi hänelle tehdään, vaan tästä vastaavat kahuna-luokkaan kuuluvat henkilöt, jotka valvoivat myös itse tatuointiprosessin etenemistä kapu-sääntöjen mukaisesti. Tatuoinneissa ilmennetään henkilön sukutaustaa, asemaa yhteisössä sekä henkilökohtaisia saavutuksia, mutta loppupeleissä sen, miten ne kuvataan, päättää kahuna.

Vanhimmat havaijilaiset tatuointivälineet ajoittuvat 1100-luvulle, eli jo varhaiselle asutuskaudelle. Koska tatuointeja sai muun muassa henkilökohtaisista saavutuksista, näyttävät tatuoinnit olivat psykologisen sodankäynnin muoto havaijilaisten keskuudessa. Tatuoijilla itsellään oli merkittävä asema yhteisössä ja he olivat esim. ainoit ahenkilöitä, jotka saivat vuodattaa päällikön verta työnsä puolesta. Merkittävä osa havaijilaistatuoinnin historiasta on säilynyt 2000-luvulle asti suullisen tiedonvälityksen ansiosta. Tähän vaikutti se, että havaijin kirjakieltä alettiin kehittää vasta 1820-luvulla, jolloin sitä kehittäneet länsimaalaiset lähetyssaarnaajat alkoivat myös levittämään kristinuskoa, mikä vähensi tatuoinnin suosiota. Tatuointiperinteen suosion nousu 1990-luvulta lähtien on ollut osa laajempaa havaijilaisen kulttuurin elpymistä.

Tatuoinit tehdään valaanluusta ja puusta valmistetulla tatuointineulalla, jota isketään pienellä nuijalla. Havaijinkielinen nimitys tatuoinnille tulee sanoista ”iskeä ()” ja ”päälle ()”.

Keone Nunes oli pitkään ainoa perinteisiä havaijilaistatuointeja tekevä tatuointimestari, mutta on sittemmin saanut koulutettua itselleen useita seuraajia.

## Lähteet
Floridan Gulf Coastin yliopisto

**Floridan Gulf Coastin yliopisto** (, lyh. **FGCU**) on Yhdysvaltain Floridassa sijaitseva julkinen yliopisto. Yliopisto on perustettu vuonna 1991, ja se sijaitsee Fort Myersin kaupungissa.

## Lähteet

## Aiheesta muualla
* Yliopiston verkkosivusto
José María Castro Madriz

**José María Castro Madriz** (1. syyskuuta 1818 – 4. huhtikuuta 1892) oli Costa Rican tasavallan ensimmäinen presidentti ensimmäisellä kaudellaan 1848–1849 ja hänet valittiin myöhemmin toiselle kaudelle 1866–1868. Vaikka Costa Rica oli käytännössä itsenäistynyt ennen Castro Madrizin kautta, hän julisti sen tasavallan virallisesti perustetuksi 31. elokuuta 1848. 

## Elämäkerta
José María Castro Madriz syntyi San Joséssa 1. syyskuuta 1818. Hänen isänsä oli Ramón Castro Ramírez ja äiti Lorenza Madriz Cervantes. Ennen presidentinvirkaansa Castro Madriz oli perustamassa Universidad de Santo Tomásia eli myöhempää Costa Rican yliopistoa ja toimi sen rehtorina. Vuonna 1842 hän oli myös perustanut sanomalehden *[[Mentor Costarricense]]*. Hänen vaimonsa oli Pacífica Fernández.

Costa Rica erosi hajoavasta Keski-Amerikan liittotasavallasta vuonna 1838. Valtiollisen rakennustyöhön kului kuitenkin aikaa. Vuonna 1847 Castro Madriz valittiin valtionpäämieheksi (*jefe de estado*). Maan kongressin ja kaupunkien caudillojen pyynnöstä Castro Madriz julisti 31. elokuuta 1848 Costa Rican suvereeniksi ja itsenäiseksi tasavallaksi *República de Costa Rica*. Tähän saakka Costa Rica oli ollut edelleen muodollisesti osa jo käytännössä hajonnutta Keski-Amerikan liittotasavaltaa. 28. syyskuuta 1848 Castro Madriz antoi asetuksen Costa Rican lipun ja vaakunan käyttöönotosta. Hän asetti maan itsenäisyyspäiväksi syyskuun 15. päivän.

Castro Madrizin ensimmäinen presidenttikausi päättyi hänen poliittisten vastustajiensa ajamaan eroon vuonna 1849. Vuonna 1866 hänet valittiin uudelleen presidentiksi Jesús Jiménez Zamoran seuraajana. Toisella presidenttikaudellaan hän kehitti esimerkiksi julkista koulutusjärjestelmää ja tuki lehdistönvapautta. Castro Madrizin mukaan vapautta ei voinut saavuttaa ilman koulutusta eikä demokratiaa ilman vapaata lehdistöä. Limónin satama avattiin ulkomaankaupalle vuonna 1867, ja vuonna 1868 Cartagon ja Puntarenasin välille rakennettiin maan ensimmäinen lennätinlinja.

Castro Madriz kuoli San Joséssa 4. huhtikuuta 1892. Vuonna 1949 maan kongressi nimesi hänet tasavallan perustajaksi.

## Lähteet
Bethune-Cookmanin yliopisto

**Bethune-Cookmanin yliopisto** (, lyh. **B-CU**) on Yhdysvaltain Floridassa sijaitseva yksityinen yliopisto. Yliopisto on perustettu vuonna 1904, ja se sijaitsee Daytona Beachin kaupungissa.

## Lähteet

## Aiheesta muualla
* Yliopiston verkkosivusto
Georgian eteläinen yliopisto

**Georgian eteläinen yliopisto** (, lyh. **GSU**) on Yhdysvaltain Georgiassa sijaitseva julkinen yliopisto. Yliopisto on perustettu vuonna 1906, ja se sijaitsee Statesboron kaupungissa.

## Lähteet

## Aiheesta muualla
* Yliopiston verkkosivusto
Idahon yliopisto

**Idahon yliopisto** (, lyh. **UI**) on Yhdysvaltain Idahossa sijaitseva julkinen yliopisto. Yliopisto on perustettu vuonna 1889, ja se sijaitsee Moscow'n kaupungissa.

## Lähteet

## Aiheesta muualla
* Yliopiston verkkosivusto
Illinoisin osavaltionyliopisto

**Illinoisin osavaltionyliopisto** (, lyh. **ISU**) on Yhdysvaltain Illinoisissa sijaitseva julkinen yliopisto. Yliopisto on perustettu vuonna 1857, ja se sijaitsee Normalin kaupungissa.

## Lähteet

## Aiheesta muualla
* Yliopiston verkkosivusto
Etelä-Illinoisin yliopisto (Edwardsville)

**Etelä-Illinoisin yliopisto (Edwardsville)** (, lyh. **SIUE**) on Yhdysvaltain Illinoisissa sijaitseva julkinen yliopisto. Yliopisto on perustettu vuonna 1957, ja se sijaitsee Edwardsvillen kaupungissa.

## Lähteet

## Aiheesta muualla
* Yliopiston verkkosivusto
Chicagon Loyola-yliopisto

**Chicagon Loyola-yliopisto** (, lyh. **LUC**) on Yhdysvaltain Illinoisissa sijaitseva yksityinen yliopisto. Yliopisto on perustettu vuonna 1870, ja se sijaitsee Chicagon kaupungissa.

## Lähteet

## Aiheesta muualla
* Yliopiston verkkosivusto